защо текат улуците?
една от най-честите причини за възникването на проблем е лошо отводняване поради неправилен наклон на улуците. тогава водата започва да се задържа в определени точки в улуците и прелива, а това неизменно води до натрупване на утайка и ускорява корозията. друг проблем може да бъде пълното или частично запушване на улук или водосток. при температури под нулата натрупаната вода от създадената „тапа” замръзва, разширява се и сцепва водостока. възможен проблем може да се окаже и падащият от улука надолу по водостока лед. тогава се получават удари на всяка чупка на водостока, което води до пробиви по тръбите и деформация на скобите и шишовете.